মাধ্যমিকের অ্যাডমিট কার্ড দেওয়া হবে ২৪ জানুয়ারি থেকে

কলকাতা: এবছর ২ ফেব্রুয়ারি থেকে শুরু হবে মাধ্যমিক পরীক্ষা (Madhyamik Exam)। মাধ্যমিকের অ্যাডমিট কার্ড (Admit Card) প্রকাশ হবে ২২ জানুয়ারি। ওই দিন সকাল ১১টা থেকে বিকেল ৫ টার মধ্যে স্কুলগুলিকে ছাত্র ছাত্রীদের অ্যাডমিট কার্ড সংগ্রহ করতে হবে। ২৪ জানুয়ারি থেকে পরীক্ষার্থীরা নিজের স্কুল থেকে অ্যাডমিট কার্ড সংগ্রহ করতে পারবেন। অ্যাডমিট কার্ডে ভুল থাকলে তা সংশোধনের জন্য বোর্ডের আঞ্চলিক কাউন্সিল অফিসে লিখিত জমা দিতে হবে ২৯ জানুয়ারির মধ্যে।

এদিকে যেসব পরীক্ষার্থী এবছর মাধ্যমিক পরীক্ষা দিচ্ছে তাদের অ্যাডমিট কার্ড রেজিস্ট্রেশন করার শেষ দিন ছিল ৩১ ডিসেম্বর। এই সময়ের মধ্যে অনেক স্কুল এখনও ছাত্র ছাত্রীদের অ্যাডমিট কার্ড রেজিস্ট্রেশন করার প্রক্রিয়া সম্পূর্ণ করেনি। তাই স্কুলগুলির আবেদনের ভিত্তিতে ১০ জানুয়ারি পর্যন্ত সময়সীমা বাড়িয়েছে পর্ষদ।